**Dôvodová správa**

**I. Všeobecná časť**

Návrh nariadenia vlády Slovenskej republiky, ktorým sa ustanovuje národná tabuľka frekvenčného spektra, bol vypracovaný na základe Plánu legislatívnych úloh vlády SR na mesiace jún až december 2021 a podľa § 6 ods. 2 písm. b) a § 30 ods. 3 zákona č. 351/2011 Z. z. o elektronických komunikáciách, v spolupráci s členmi Medzirezortnej komisie pre harmonizáciu využívania frekvenčného spektra, t. j. s Úradom pre reguláciu elektronických komunikácií a poštových služieb, Ministerstvom obrany Slovenskej republiky, Ministerstvom vnútra Slovenskej republiky a Slovenskou informačnou službou.

Národná tabuľka frekvenčného spektra (ďalej len „NTFS“) je špecifický materiál, ktorý je pripravovaný skupinou odborníkov z vyššie uvedených rezortov a obsahuje najmä:

* údaje o frekvenčnom pásme a jeho pridelení pre príslušné rádiokomunikačné služby podľa aktuálneho Rádiokomunikačného poriadku (RR) pre Región 1 (Slovensko je súčasťou tohto regiónu),
* údaje o frekvenčnom pásme a jeho pridelení v Slovenskej republike, pričom spravidla toto pridelenie nepresahuje pridelenia pre služby podľa RR, pásmo však môže byť pridelené pre menej služieb,
* informáciu, či je príslušné frekvenčné pásmo v Slovenskej republike pridelené na civilné alebo vojenské účely,
* poznámky k prideleniu frekvenčného pásma (napr. údaje o chránených frekvenciách),
* informácie o využití frekvenčných pásiem pre konkrétne aplikácie v rámci rádiokomunikačnej služby, pričom je rešpektovaný zoznam aplikácií podľa rozhodnutia Európskeho komunikačného výboru ECC/DEC/(01)03 o Frekvenčnom informačnom systéme Európskeho komunikačného úradu (ECO Frequency Information System – EFIS) a poznámky k tomuto využitiu.

Okrem toho NTFS obsahuje aj poznámky k prideleniam frekvenčných pásiem podľa RR, vysvetlenie špecifických výrazov z oblasti správy frekvencií, definície kategórií (rádiokomunikačných) služieb, definície výrazov z oblasti zdieľania frekvencií (kategórie rušení), definície kategórií pridelení frekvenčných pásiem a skratky použité v NTFS.

V porovnaní s NTFS, ktorá bola ustanovená nariadením vlády Slovenskej republiky č. 367/2020 Z. z., ktorým sa ustanovuje národná tabuľka frekvenčného spektra, boli v novom návrhu NTFS vykonané najmä nasledujúce zmeny:

1. Bol aktualizovaný zoznam skratiek – zo zoznamu skratiek bola vypustená skratka
S-PCS a bola pridaná skratka RMR.
2. V celej tabuľke došlo k aktualizácii odvolávok na novo vydané všeobecné povolenia VPR, a to:
* VPR‑01/2021 (náhrada za VPR-01/2020),
* VPR‑02/2021 (náhrada za VPR-18/2012, VPR-01/2013, VPR-03/2014 a VPR-13/2014).
1. Na základe analýzy bolo v celej NTFS aktualizované uvádzanie príslušných platných vykonávacích rozhodnutí Komisie schválených od roku 2004 až po súčasnosť.
2. V celej tabuľke došlo k aktualizácii príslušných platných rozhodnutí ECC vydaných od marca 2020 do súčasnosti.
3. Vo frekvenčnom  pásme 435 – 472 kHz bolo doplnené v stĺpci „Využitie v SR“ civ. využitie „Nešpecifikované SRD“ .
4. Vo frekvenčnom pásme 2300 – 2498 kHz bolo vymazané frekvenčné pridelenie „ROZHLASOVÁ A TELEVÍZNA“ pre civ. využitie.
5. Vo frekvenčných  pásmach 3200 – 3230 kHz a 3230 – 3400 kHz bolo vymazané frekvenčné pridelenie „ROZHLASOVÁ A TELEVÍZNA“ spolu s civ. využitím „Pozemská rozhlasová a televízna“.
6. Vo frekvenčnom pásme 5005 – 5060 kHz bolo vymazané frekvenčné pridelenie „ROZHLASOVÁ A TELEVÍZNA“ spolu s civ. využitím „Pozemská rozhlasová a televízna“.
7. Vo frekvenčnom  pásme 9500 – 9900 kHz bolo do stĺpca „Využitie v SR“ pre PEVNÚ službu mil. doplnené využitie „Obranné systémy“.
8. Vo frekvenčnom  pásme 11600 – 11650 kHz bolo do stĺpca „Využitie v SR“ pre PEVNÚ službu mil. doplnené využitie „Obranné systémy“.
9. Vo frekvenčnom  pásme 11650 – 12050 kHz bolo do stĺpca „Využitie v SR“ pre PEVNÚ službu mil. doplnené využitie „Obranné systémy“.
10. Vo frekvenčnom  pásme 47 – 50 MHz bolo upravené poradie frekvenčných pridelení
v stĺpci „Frekvenčné pridelenie“ pre POHYBLIVÚ a pohyblivú službu mil. na základe prednostnej a podružnej kategórie frekvenčných pridelení.
11. Vo frekvenčnom  pásme 75,2 – 87,5 MHz bola v stĺpci „Využitie v SR“ zmenená služba „Nešpecifikované SRD“ na „SRD“.
12. Vo frekvenčných rozsahoch 235 – 322 MHz a 335,4 – 399,9 MHz bola pridaná do stĺpca „Frekvenčné pásmo“ pridaná poznámka Rádiokomunikačného poriadku 5.254.
13. Vo frekvenčnom  pásme 300,0 – 303,5 MHz bolo do stĺpca „Využitie v SR“ pre PEVNÚ a POHYBLIVÚ službu mil. doplnené využitie „Obranné systémy“.
14. Vo frekvenčnom  pásme 303,5 – 312 MHz bolo do stĺpca „Využitie v SR“ pre PEVNÚ službu mil. doplnené využitie „Obranné systémy“.
15. Vo frekvenčnom  pásme 312 – 315 MHz bolo do stĺpca „Využitie v SR“ pre PEVNÚ a Družicovú pohyblivú (vzostup) službu mil. doplnené využitie „Obranné systémy“.
16. Vo frekvenčnom  pásme 315 – 328,6 MHz bolo do stĺpca „Využitie v SR“ pre POHYBLIVÚ službu mil. doplnené využitie „Obranné systémy“.
17. Vo frekvenčnom  pásme 335,4 – 380 MHz bolo do stĺpca „Využitie v SR“ pre POHYBLIVÚ službu mil. doplnené využitie „Obranné systémy“.
18. Vo frekvenčnom  pásme 385 – 387 MHz bolo do stĺpca „Využitie v SR“ pre POHYBLIVÚ službu mil. doplnené využitie „Obranné systémy“.
19. Vo frekvenčnom  pásme 387 – 390 MHz bolo do stĺpca „Využitie v SR“ pre Družicovú pohyblivú (zostup) službu mil. doplnené využitie „Obranné systémy“.
20. Vo frekvenčnom  pásme 395 – 399,9 MHz bolo do stĺpca „Využitie v SR“ pre LETECKÚ POHYBLIVÚ službu mil. doplnené využitie „Obranné systémy“.
21. Vo frekvenčnom  pásme 399,9 – 400,05 MHz bolo do stĺpca „Využitie v SR“ pre DRUŽICOVÚ POHYBLIVÚ(vzostup) službu civ. doplnené využitie „Zemské stanice pre MSS“.
22. Vo frekvenčnom  pásme 430 – 440 MHz bolo do stĺpca „Využitie v SR“ doplnené civ. využitie „Zariadenia na zber medicínskych dát“.
23. Vo frekvenčných pásmach 868 – 890 MHz a 915 – 930 MHz bolo do stĺpca „Využitie
v SR“ doplnené pre službu POHYBLIVÁ okrem leteckej pohyblivej civ. využitie „RMR“.
24. Vo frekvenčnom  pásme 960 – 1215 MHz bolo do stĺpca „Pridelenie v SR“ pre LETECKÚ RÁDIONAVIGAČNÚ službu doplnené civ. pridelenie.
25. Vo frekvenčnom  pásme 1492 – 1518 MHz bolo do stĺpca „Poznámka k využitiu“ pre službu MFCN civ. doplnený text „Doplnkový zostup 1492 - 1517 MHz“.
26. Vo frekvenčných pásmach 1525 – 1544 MHz, 1545 – 1559 MHz, 1626,5 – 1660,5 MHz bolo v stĺpci „Využitie v SR“ vymazané využitie „INMARSAT“ a „S-PCS“ a zostalo uvedené len využitie „Zemské stanice pre MSS“ s príslušnými odvolávkami na regulačné dokumenty.
27. Vo frekvenčnom pásme 1880 – 1930 MHz bolo pre Pohyblivú službu civ. do stĺpca „Využitie v SR“ doplnené využitie „RMR“.
28. Vo frekvenčnom pásme 5925 – 6425 MHz bolo do stĺpca „Využitie v SR“ doplnené civ. využitie „RLAN“.
29. Vo frekvenčnom pásme 10,7 – 11,7 GHz bolo do stĺpca „Využitie v SR“ pre DRUŽICOVÚ PEVNÚ službu doplnené civ. využitie „Zemské stanice pre FSS“ a pre službu POHYBLIVÁ okrem leteckej pohyblivej mil. bolo doplnené využitie „Obranné systémy“.
30. Vo frekvenčnom  pásme 10,7 – 11,7 GHz bolo do stĺpca „Využitie v SR“ pre službu POHYBLIVÁ okrem leteckej pohyblivej mil. doplnené využitie „Obranné systémy“.
31. Vo frekvenčnom pásme 11,7 – 12,5 GHz bolo v stĺpci „Pridelenie v regióne 1“ pridané pridelenie pre ROZHLASOVÚ A TELEVÍZNU službu v súlade s platným RR. V stĺpci „Využitie v SR“ boli pridané civ. využitia „Zemské stanice pre FSS“, „ESIM“, „HEST“ a „LEST“.
32. Vo frekvenčnom pásme 12,5 – 13,25 GHz bolo v stĺpci „Využitie v SR“ pridané civ. využitie „Zemské stanice pre FSS“.
33. Vo frekvenčnom pásme 14 – 14,5 GHz bolo v stĺpci „Využitie v SR“ pridané pre službu DRUŽICOVÁ PEVNÁ (vzostup) civ. využitie „Zemské stanice pre FSS“.
34. Vo frekvenčnom  pásme 14,4 – 14,47 GHz bolo do stĺpca „Využitie v SR“ pre službu DRUŽICOVÁ PEVNÁ (vzostup) mil. doplnené využitie „Obranné systémy“.
35. Vo frekvenčnom pásme 17,2 – 17,3 GHz bolo v stĺpci „Využitie v SR“ pridané civ. využitie „GBSAR“.
36. Vo frekvenčnom pásme 17,7 – 18,1 GHz bolo v stĺpci „Využitie v SR“ pridané pre službu POHYBLIVÁ mil. využitie „Obranné systémy“.
37. Vo frekvenčnom pásme 18,8 – 19,3 GHz bolo v stĺpci „Využitie v SR“ pridané pre službu POHYBLIVÁ mil. využitie „Obranné systémy“.

Zabezpečenie účelného využívania frekvenčného spektra, hospodárenie a  dohľad nad efektívnym využívaním frekvenčného spektra prináleží štátu a je zabezpečené prostredníctvom Úradu pre reguláciu elektronických komunikácií a poštových služieb.

Predložený návrh nariadenia vlády Slovenskej republiky nebude mať vplyvy na rozpočet verejnej správy, podnikateľské prostredie, sociálne vplyvy, vplyv na manželstvo, rodičovstvo a rodinu, vplyvy na životné prostredie, vplyvy na informatizáciu spoločnosti a ani vplyvy na služby verejnej správy pre občana.

Návrh nariadenia vlády Slovenskej republiky je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie.

**II. Osobitná časť**

###  K § 1

V súlade s § 30 ods. 3 zákona č. 351/2011 Z. z. o elektronických komunikáciách sa ustanovuje nová národná tabuľka frekvenčného spektra.

### K § 2

V súvislosti s ustanovením novej národnej tabuľky frekvenčného spektra sa súčasne zrušuje doterajšie nariadenie vlády Slovenskej republiky č. 367/2020 Z. z., ktorým sa ustanovuje národná tabuľka frekvenčného spektra.

### K § 3

Ustanovuje sa účinnosť nariadenia vlády.

### K Prílohe

Príloha obsahuje podrobné rozdelenie frekvenčných pásiem, ktoré sú pridelené pre jednotlivé rádiokomunikačné služby na civilné účely a vojenské účely. NTFS je spracovaná s prihliadnutím na potrebu európskej harmonizácie, stupeň technického rozvoja rádiových zariadení a poskytovanie služieb v Slovenskej republike v konkrétnom frekvenčnom pásme pri súčasnom zabezpečení obrany a bezpečnosti štátu.